《题天阶集疏卷为章三洲作》
明代·朱浙

夫君东南英，起际云龙会。中舍披日华，西台挺风槩。

埋轮钦古披，落笔慑时辈。名动缙绅间，影落江湖外。

九万方迅征，一息力愈倍。向仆初登朝，寡识言语悖。

铩翮荷生全，推心安可悔。甘为草莽臣，老死圣明代。

搔首望京华，浩然成独嘅。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。